**KAUNO RAJONO SAVIVALDYBĖS TARYBA**

**SPRENDIMAS**

**DĖL NEKILNOJAMOJO TURTO MOKESČIO 2021 M. TARIFŲ NUSTATYMO**

2020 m. gegužės 28 d. Nr. TS-199

Kaunas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir Lietuvos Respublikos nekilnojamojo turto mokesčio įstatymo   
6 straipsnio 1 ir 2 dalimis, Kauno rajono savivaldybės taryba n u s p r e n d ž i a:

Nustatyti Kauno rajone savivaldybės teritorijoje juridiniams, fiziniams asmenims ir kolektyvinio investavimo subjektams 2021 m. nekilnojamojo turto mokesčio tarifus:

1. 0,5 proc. nekilnojamojo turto mokestinės vertės – fiziniams asmenims, pelno nesiekiantiems viešiesiems juridiniams asmenims ir žemės ūkio bendrovėms;

2. 0,5 proc. nekilnojamojo turto mokestinės vertės – smulkiojo ir vidutinio verslo subjektams, atitinkantiems Lietuvos Respublikos smulkiojo ir vidutinio verslo plėtros įstatymo reikalavimus;

3. 0,7 proc. nekilnojamojo turto mokestinės vertės – kitiems juridiniams asmenims;

4. 0,7 proc. nekilnojamojo turto mokestinės vertės – kolektyvinio investavimo subjektams.

5. 3 proc. nekilnojamojo turto mokestinės vertės – už patalpas ir statinius, kurie apleisti ar neprižiūrimi.

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Savivaldybės meras